Deg tazwara nesseqdec tasastant i wakken ad nejmeɛ inefkan i yeɛnan irmad-a n tmaziɣt ɣef yiles aɛerbawal, uqbel anect-a neffeɣ ɣer wannar anda nruḥ ad nefren aɣerbaz ara aɣyeldin tiwwura n tmussni, nufa-d yiwen uɣerbaz i iqerben ɣer tseddawit-a neɣ ɣer ugezdu n tutlayt d yidles n tamaziɣt, aya-agi isuɛed-aɣ aṭas, aɣerbaz-a d Beclawi Sliman, nekcem ɣer daxxel nufa yesɛa snat n tesmilin n uswir wis semmus, tasastant d allal-kan i tannayt ara yilin i yinelmaden iɛerbawalen d uselmad n uɣerbaz-a, nella i waṭas n temsirin neɣ ahat nexdem tizemmar-nneɣ akken ad nili, anda ulac, snat n temsirin deg yal armud seg yirmad-a deg snat n tesmilin, deg tiddin n temsirin nexdem lwelha-nneɣ i yinelmaden iɛerbawalen, deg ufrannsen nefka asteqsi i uselmad-nsen akken ad nakez anwa i ixuṣṣen d wid yellan seg yilemmasen ?acḥal n wid i d-yufraren deg uswir s umata ?nefren-d sis-sin seg yal aswir, rnu ɣer waya nefren-d sin n yimazɣawalen akken ad nẓer uguren-a ɣef wacu nettnadi ma d uguren n iɛerbawalen-kan neɣ ḥuzan ula d imazɣawalen, ihi s umata nebɣa ad nwali inelmaden-a amek ttafen iman-sen deg temsirin-a, anect-a ad naweḍ ɣer-s deg taggara.